
ΑΘΗΝΑ 23/07/2026 
ΑΡ. ΠΡΩΤ.: 925
ΠΡΟΣ: ΣΩΜΑΤΕΙΑ ΜΕΛΗ ΠΡΩΤΟΒΑΘΜΙΑΣ ΠΕΡΙΘΑΛΨΗΣ 
ΘΕΜΑ: ΠΑΡΕΜΒΑΣΕΙΣ ΓΙΑ ΕΠΙΛΥΣΗ ΑΙΤΗΜΑΤΩΝ

ΑΝΑΚΟΙΝΩΣΗ

Συνάδελφοι,

Η ΠΟΕΔΗΝ βρίσκεται σε συνεχείς διαβουλεύσεις με την Αν. Υπουργό Υγείας κυρία Αγαπηδάκη και την Υφυπουργό Εσωτερικών κυρία Χαραλαμπογιάννη για την επίλυση των παρακάτω δίκαιων αιτημάτων.

1) Αύξηση της μοριοδότησης της εμπειρίας στα 20 μόρια το μήνα από 10 που είναι σήμερα σε προκηρύξεις πρόσληψης μόνιμου προσωπικού στην Πρωτοβάθμια Περίθαλψη. Έχουμε καταφέρει να αποσπάσουμε την δέσμευσή τους και αναμένουμε αντίστοιχη νομοθετική πρωτοβουλία η οποία ήδη εφαρμόζεται στα Νοσοκομεία.

2) Τοποθέτηση Προϊσταμένων στα δύο τμήματα των Κέντρων Υγείας. Παρά τα δύο έγγραφα της Αν. Υπουργού Υγείας κυρίας Αγαπηδάκη προς τις Διοικήσεις των Υγειονομικών Περιφερειών εκ των οποίων το δεύτερο έχει τη μορφή του εντέλλεστε, ακόμη δεν ολοκληρώθηκαν οι διαδικασίες. Οι Διοικήσεις των Υγειονομικών Περιφερειών βρίσκονται στο στάδιο της εφαρμογής του εντέλλεσθε .
Υπάρχει όμως πρόβλημα στα Κέντρα Υγείας που δεν διαθέτουν οργανισμούς (είναι τα περισσότερα πρώην Κέντρα Υγείας Αστικού τύπου) και στα Κέντρα Υγείας των άγονων περιοχών που δεν περιλαμβάνονται στο νόμο.
Μάλιστα θα πρέπει να ληφθεί υπόψιν ότι στην πορεία μετά την ψήφιση του νόμου προστέθηκαν αρκετές περιοχές της Νησιωτικής και Ηπειρωτικής χώρας στις άγονες περιοχές προκειμένου να δοθούν κίνητρα προσέλκυσης των γιατρών.
Όλα αυτά τα Κέντρα Υγείας εξαιρούνται από το Νόμο στην τοποθέτηση Προϊσταμένων. Η Αναπληρώτρια Υπουργός Υγείας κα Αγαπηδάκη δεσμεύτηκε ότι θα ρυθμίσει το ζήτημα προκειμένου να τοποθετηθούν προϊστάμενοι στα Κέντρα Υγείας που δεν διαθέτουν οργανισμούς και στα Κέντρα Υγείας των άγονων περιοχών.

3) Στο τμήμα Υγειονομικών και Επαγγελματιών Υγείας δεν συμπεριλήφθηκαν οι ειδικότητες Τεχνολόγων Ιατρικών Εργαστηρίων, Οδοντοτεχνίτες, Εργοθεραπευτές. Έτσι οι συνάδελφοι των παραπάνω επαγγελμάτων δεν μπορούν α διεκδικήσουν θέση Προϊσταμένου. Δεσμεύτηκε και για την επίλυση αυτού του ζητήματος.
4) Ο Νόμος δεν δίνει το δικαίωμα τοποθέτησης Προϊσταμένων στις αποκεντρωμένες Πρωτοβάθμιες Μονάδες ΚΔΕ (Κεντρικό Διαγνωστικό Εργαστήριο) και το ΚΕΦΟΚ (Κέντρο Ειδικής Φροντίδας – Οδοντιατρικό Κέντρο).
Σε αυτό η Αν. Υπουργός Υγείας είπε ότι θα το εξετάσει με τις αρμόδιες υπηρεσίες. 

Η ΠΟΕΔΗΝ έχει διαβιβάσει εγγράφως στην Αν. Υπουργό Υγείας τα ανωτέρω αιτήματα.

